CELEX: C2007/223/36
Language: mt
Date: 2007-09-22 00:00:00
Title: Kawża F-70/07: Rikors imressaq fit- 23 ta' Lulju 2007 — Marcuccio vs Il-Kummissjoni

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/20
            
         Rikors imressaq fit-23 ta' Lulju 2007 — Marcuccio vs Il-Kummissjoni
   (Kawża F-70/07)
   (2007/C 223/36)
   Lingwa tal-kawża: It-Taljan
   Partijiet
   
      Rikorrent: Luigi Marcuccio (Tricase, l-Italja) (rappreżentant: G. Cipressa, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-deċiżjoni (iktar 'il quddiem id-“deċiżjoni kkontestata”), irrispettivament mill-forma tagħha, li permezz tagħha il-Kummissjoni ċaħdet it-talba mressqa fit-22 ta' Ġunju 2006, li permezz tagħha r-rikorrent talab lill-Kummissjoni tħallsu lura l-parti ta' l-ispejjeż sostnuti minnu fil-kawża T-176/04 (1), Marcuccio vs Il-Kummissjoni, quddiem il-Qorti tal-Prim'Istanza, li fiha l-konvenuta kienet ġiet ikkundannata b'digriet tas-6 ta' Marzu 2006;
            
         
               —
            
            
               tannulla d-deċiżjoni, safejn ikun meħtieġ, irrispettivament mill-forma tagħha, li permezz tagħha ġiet miċħuda t-talba tar-rikorrenti kontra d-deċiżjoni kkontestata;
            
         
               —
            
            
               tordna lill-konvenuta tħallas lir-rikorrent is-somma ta' EUR 6 347,67, flimkien ma' l-imgħax għad-dewmien u ta' l-evalwazzjoni mill-ġdid ta' 10 % fis-sena b'kapitalizzazzjoni annwali, minn meta saret it-talba tat-22 ta' Ġunju 2006 sa llum, bħala kumpens għad-dannu materjali subit mir-rikorrent minħabba d-deċiżjoni kkontestata;
            
         
               —
            
            
               tordna lill-konvenuta tħallas lir-rikorrent is-somma ta' EUR 1 000, bħala kumpens tat-telf ta' possibbiltajiet li huwa seta' jutilizza jekk kien ingħata fil-ħin stipulat is-somma mhux imħallsa;
            
         
               —
            
            
               tordna lill-konvenuta tħallas lir-rikorrent, pro bono et ex aequo, is-somma ta' EUR 3 000, jiġifieri s-somma li l-Qorti tal-Prim'Istanza tiddeċiedi li hija ġusta u ekwa, bħala kumpens għad-dannu morali u eżistenzjali subit mir-rikorrent minħabba d-deċiżjoni kkontestata;
            
         
               —
            
            
               tordna lill-konvenuta tħallas lir-rikorrent, għal kull ġurnata bejn illum u dik li fiha kull deċiżjoni inerenti mat-talba milqugħa, in toto u mingħajr eċċezzjoni tat-22 ta' Ġunju 2006 titwettaq mill-konvenuta, is-somma ta' EUR 2, jiġifieri s-somma li l-Qorti tal-Prim'Istanza tiddeċiedi li hija ġusta u ekwa, li għandha titħallas mill-ewwel ġurnata ta' kull xahar fir-rigward tad-drittijiet tiegħu fix-xahar ta' qabel, bħala kumpens għad-dannu subit minħabba dewmien fit-twettiq tad-deċiżjoni li tilqa' t-talba;
            
         
               —
            
            
               tordna lill-konvenuta tbati l-ispejjeż.
            
         Motivi u argumenti prinċipali
   Ir-rikorrent iressaq, in sostenn ta' l-argumenti tiegħu, tliet motivi: 1) in-nuqqas assolut ta' motivazzjoni; 2) ksur tad-dritt; 3) il-ksur ta' l-obbligu ta' premura u dak ta' l-amministrazzjoni tajba.
   
      (1)  ĠU C 121, 20.5.2006, p. 12. minħabba żball materjali r-rikorrenti tagħmel riferenza għall-kawża T-176/03 minflok il-kawża T-176/04.